Държавен вестник, бр. 102, 2009 г., стр. 35

БРОЙ  102	
Д Ъ Р Ж А В Е Н  В Е С Т Н И К 	
СТР.  35  
(2) За извършване на медико-диагностични 
изследвания, необходими за изпълнението на 
КП, изпълнителите на болнична помощ могат 
да сключват договори с други лечебни заведения 
или с национални центрове по проблемите на 
общественото здраве, когато изискванията по 
съответната КП допускат това.
Г л а в а  с е д м а
ОБЩИ УСЛОВИЯ И РЕД ЗА СКЛЮЧВАНЕ 
НА ДОГОВОРИ ЗА ОКАЗВАНЕ НА МЕДИ­
ЦИНСКА И ДЕНТАЛНА ПОМОЩ
Чл. 17. (1) Националната здравноосигурителна 
каса сключва договори с лечебни заведения и 
национални центрове по проблемите на общест­
веното здраве, които:
1. отговарят на следните общи условия:
а) не са с отнети права да упражняват ме­
дицинска професия в Република България – за 
лекарите/лекарите по дентална медицина, които 
ръководят, съответно работят в лечебното или 
здравното заведение;
б) лекарите/лекарите по дентална медицина, 
които ръководят, съответно работят в лечебните 
заведения са членове на съответната РК на БЛС/
РК на БЗС;
в) лекарите/лекарите по дентална медици­
на – граждани  на държави членки от Европейския 
съюз и други членки на ЕИП, Швейцария, както 
и на трети държави, които отговарят на условията 
на закона и НРД;
г) лекарите/лекарите по дентална медицина, 
които работят в съответното лечебно заведение за 
извънболнична помощ, не са членове на ТЕЛК/
ДЕЛК/НЕЛК;
2. отговарят на настоящите специални условия.
(2) Общите и специалните условия по ал. 1 
следва да са налице през цялото време на действие 
на вече сключения договор.
Чл. 18. (1) Всеки лекар може да работи в 
изпълнение на два договора с НЗОК независимо 
от месторазположението на лечебните заведения, 
в които се оказва помощта. 
 (2) По изключение, с мотивирано предложе­
ние на директора на РЗОК, директорът на НЗОК 
може да разреши сключване на трети договор 
за оказване на специализирана извънболнична 
медицинска помощ. 
Чл. 19. (1) Директорът на РЗОК, от името и за 
сметка на НЗОК, сключва договори за оказване 
на медицинска и дентална помощ с лечебни и 
здравни заведения, които: 
1. имат регистрация в РЦЗ на територията, 
обслужвана от РЗОК – за лечебните заведения за 
извънболнична медицинска и/или дентална помощ;
2. имат месторазположение на територията, 
обслужвана от РЗОК – за лечебните заведения за 
БП, диспансерите и здравните заведения.
(2) Лечебните заведения по чл. 5, ал. 1 ЗЛЗ 
и „Специализирани болници за рехабилита­
ция – НК“ – ЕАД, сключват договори с НЗОК 
за оказване на медицинска помощ от своите 
териториални поделения, респ. филиали чрез 
директорите на РЗОК, на чиято територия имат 
месторазположение поделенията (филиалите).
(3) Лечебните и здравните заведения, кандидат­
стващи за сключване на договор със съответната 
РЗОК, представят документите, посочени в спе­
циалната част – съответно в дял І „Медицинска 
помощ“ и в дял ІІ „Дентална помощ“.
Чл. 20. (1) Лечебни заведения, кандидатстващи 
за сключване на договор за оказване на болнична 
помощ подават документи  в съответната РЗОК 
в срок 10 работни дни от обнародването в „Дър­
жавен вестник“ на НРД.
 (2) Лечебни и здравни заведения, кандидат­
стващи за сключване на договор за оказване на 
извънболнична помощ подават документи в съот­
ветната РЗОК в 30-дневен срок от обнародването 
в „Държавен вестник“ на НРД.
 (3) При непълнота на представените документи 
директорът на РЗОК в срок до 7 дни от установя­
ването є писмено уведомява лечебното/здравното 
заведение за това обстоятелство и определя срок 
до 14 дни за нейното отстраняване. 
 (4) Директорът на РЗОК разглежда подадените 
документи и сключва договори с лечебни заведения 
за оказване на ИМП/ИДП в срок не по-късно 
от 15 февруари 2010 г., а с лечебни заведения за 
оказване на болнична помощ в срок не по-късно 
от 20.01.2010 г. Директорът на РЗОК има право да 
провери на място в лечебното/здравното заведение 
съответствието със специалните изисквания, за 
чието удостоверяване е предвидена декларация. 
(5) Когато непълнотата е отстранена в опреде­
ления от директора на РЗОК срок, който изтича 
след срока по ал. 4, договор може да се сключи 
и след изтичането му.
Чл. 21. (1) Директорът на РЗОК може да 
сключва договори за оказване на първична извън­
болнична медицинска помощ за незаети практики 
с неблагоприятни условия и след изтичане на срока 
по чл. 20, ал. 4 с лечебни заведения за първична 
извънболнична медицинска помощ, които отговарят 
на изискванията на закона и НРД.
(2) Директорът на РЗОК може да сключва 
договори за оказване на първична извънболнична 
дентална помощ за незаети практики с неблаго­
приятни условия и след изтичане на срока по 
чл. 20, ал. 4 с лечебни заведения за първична из­
вънболнична медицинска помощ, които отговарят 
на изискванията на закона и НРД.
(3) В случаите по ал. 1 и 2 директорът на РЗОК 
сключва договори или издава мотивирани откази 
за сключване на договори в срок до 30 дни от 
подаването на документите. При установяване на 
непълнота на представените документи се прилага 
чл. 20, ал. 3.
Чл. 22. (1) Типовите индивидуални договори 
за ИМП се утвърждават от директора на НЗОК.
(2) Неразделна част към индивидуалните до­
говори с изпълнителите на медицинска помощ 
представляват:
1. протоколи за определен брой на назнача­
ваните специализирани медицински дейности и 
стойност на назначаваните медико-диагностич­
ни дейности в съответствие с чл. 3 ЗБНЗОК за 
2010 г. – за изпълнителите на ПИМП и СИМП;
2. приложения за задължителни стойности 
за дейностите за болнична медицинска помощ 
съгласно чл. 4 ЗБНЗОК за 2010 г. – за изпълни­
телите на БП.